**Referat af bestyrelsesmøde d. 30. april 2019**

**Dagsorden til bestyrelsesmøde af d. 30. april 2019**

**Til stede:**

**Bestyrelsen:** Camilla Jellesmark (formand), Mette Søgren Gade (Suppleant), Julie Hynne Bjerg (kasserer), Katrine Brinch Mohr (sekretær), Ann L. Mortensen, Pernille Knudby Skude, Alex Fraenkel (næstformand),

**Personale:** Maria Kromann og Jørgen Munck

1. **Nyt fra Maria**
   1. Rideskoleheste:
      1. Elliot aflives
         1. Elliot trives ikke. Trods adskillige forsøg for at få hans trivsel bedre, vurderes det, at det er mest værdigt og etisk korrekt at aflive ham.
      2. Ny rideskolehest: Nero
         1. Nero er en større model, der virker til at have et godt sind. Indtil videre er det en positiv oplevelse at have fået Nemo ind i rideskolen.
   2. Det nye It-system bliver indført inden for den nærmeste fremtid.
   3. Gødningsprøver blev taget fredag d. 3. maj 2019
      1. Der er rabat på dette, og der bliver efterfølgende lavet en liste med navne på de heste, der skal have ormekur.
   4. Rideskolestævnet
      1. Det dygtige rideskoleudvalg har styr på forberedelserne til rideskolestævnet.
2. **Personaleplan**
   1. Jobannonce for en ny fuldtidsmedarbejder til stalden
      1. Der arbejdes på, at det kan være en, der kan sparre med Jørgen, og som Jørgen samtidig kan videndele med.
   2. Jobannonce til deltidskontormedarbejder
   3. Jobannonce til stald- og fold-vikar
      1. Der søges en medarbejder, der kan figurere både i stald og på fold
   4. Der skal være styr på weekendvagterne
      1. Disse skal planlægges anderledes. Der er blandt andet budgetteret med en 40timers-landbrugsvikar
   5. Der vil blive lavet en oversigt over, hvem der fodrer og hvornår.
      1. I første omgang opsættes der en tavle med navne på, hvem der fodrer hvornår.
3. **Opdatering på 2020-planen**
   1. Boksene i B-stalden
      1. Boksene er endnu ikke helt færdige. Der mangler at blive støbt, så vandet ikke falder ind.
      2. Det trækker lidt ud med byggeriet. Det skyldes først og fremmest udfordringer med gulv og afløb, og at væggen mangler at blive pudset op.
   2. Teltstalden
      1. Teltstaldene er sat op den 6. maj 2019
   3. Byggeriet
      1. Byggeriet begynder den 13/15 maj 2019. Omkring denne dato starter nedrivningen.
      2. Der er lidt udfordringer i forhold til vand
      3. Det er kalkuleret med, at der i forbindelse med opbygning laves en ny og mindre stejl trappe til skabene. Det forventes at blive lavet i uge 22 og vare 1-2 dage. Det vil blive varslet i god tid, så det er muligt at finde på alternativer med udstyr i disse dage.
   4. Sadelrum
      1. Under ombygningen vil der være en periode uden sadelrum. Der er derfor ved at blive undersøgt, hvordan vi kan opbevare sadler i denne periode. Den nuværende plan er, at der lejes en container, der kan benyttes og indrettes som midlertidigt sadelrum. Ligeledes vil handikaprummet bag ved det lille ridehus eventuelt tages i brug. Der arbejdes på at finde en endelig løsning inden længe.
   5. Omrokering
      1. Omrokeringen af hestene diskuteres. Det forventes at der laves et ponyområde i A-stalden.
      2. Der arbejdes på, at det er muligt at imødekomme flest muliges ønsker.
      3. Der vil blive indkaldt til et møde med dem, der bliver berørt af ombygningen.
4. **Orientering samt opfølgning vedrørende ny driftsoverenskomst**
   1. Der vil blive lavet en overskuelig liste med budget til kommunen over, hvad der skal vedligeholdes.
      1. Listen vil indeholde vedligeholdelse og forbedringsønsker, der ønskes lavet inden for de næste 3-5 år.
      2. Vedligeholdelses- og prioritetslisten laves af Maria og Jørgen.
   2. Mødet med kommunen
      1. Vi har fået formidlet til kommunen, hvor billigt det er for dem – og hvor dyrt det er for os – at holde og drive rideklubben.
      2. Der er lavet et nyt udkast til driftsoverenskomsten, der er ved at blive gennemarbejdet, herunder er der fjernet utidssvarende formuleringer
   3. Fremover vil det ikke kun være formanden, der skal underskrive driftsaftalen. Dette vil blive gjort af formanden samt andre bestyrelsesmedlemmer
5. **Økonomi**
   1. Der er pt. et lille underskud, der blandt andet skyldes indkøb, opstart af ny medarbejder og udbetaling af feriepenge
   2. Der er dog et overskud i forhold til opfyldning af rideskolehold
6. **Opfølgning på arbejdsdag** 
   1. Det var en meget effektiv dag, hvorfor ”arbejdslisten” stort set blev klaret.
7. **Cafeteriet** 
   1. Der vil blive skiftet bordplader i køkkenet i cafeteriet.
8. **Vinduer i A-stalden** 
   1. Der er et ønske om at få vinduer i A-stalden. Der er i den forbindelse ved at blive undersøgt, hvilken positiv betydning det kan have for rideklubben fremover.
9. **Foder** 
   1. Foderet er ved at blive evalueret
   2. Det planlægges at finde et nyt foder 2
   3. Pavo-konsulent kommer og holder foderaften – eventuelt midt maj 2019
      1. Konsulenten kan kontaktes, og der kan i samarbejde med denne laves individuelle foderplaner.
   4. Det ønskede foder
      1. Er nyt på markedet – benyttes til det Hollandske landshold
      2. Er i pilleform - dette vil blandt andet forbedre arbejdsgangen for personalet
      3. Er med mindre sukker og stivelse
   5. Det forventes, at der vil blive skiftet foder først i juni 2019
10. **Dressurundervisning og plan for videre håndtering af dette** 
    1. Det diskuteres, hvordan undervisningen i fremtiden skal gribes an. Der undersøges i nærmeste fremtid, om der er nogle optimeringsmuligheder i forhold til administration mm. af privatundervisning.
11. **Græsfoldene** 
    1. Der har været udfordringer i forhold til at kunne få kørt græsfoldene
       1. Der er næsten ingen, der har de krævede maskiner
       2. Jørgen er ved at indhente tilbud på alternativer.
12. **Opfølgning på vaskemaskinerne**
    1. Vaskemaskinerne er lige på trapperne!
13. **legat** 
    1. Der er modtaget en legat fra Anna Elsabeth Jensens Mindelegat på 5.000 kr., hvilket rideklubben er meget taknemmelig for.
14. **Udendørs dressurbane** 
    1. Der skal kigges på den sorte dressurbane, der trænger til en kærlig hånd, inden sommersæsonen for alvor går i gang.
    2. Der skal ligeledes kigges på, om der er mulighed for, at vi kan få vandet banerne i udendørssæsonen.
15. **Ny kontrakt**
    1. Den nye kontrakt skal underskrives af pensionærerne snarest muligt.